बिहार शरीफ, गोवा, गया बनारस, द्वारिका सोमनाथ की हवाई यात्रा पर संशय
मुस्लिम भाई तीर्थयात्रियों को करा रहे देव दर्शन
उदयपुर | प्रदेशभरके 70 से 91 साल तक के लगभग 706 वरिष्ठ नागरिकों का तिरुपति, रामेश्वरम्, सम्मेद शिखर और जगन्नाथपुरी तीर्थ के लिए हवाई यात्रा करने वाले तीर्थयात्रियों का सिलसिला जारी है। दिलचस्प बात यह है कि इन तीर्थयात्रियों की देखभाल और मंदिर दर्शन कराने का जिम्मा सैयद अमजद अली और सैयद फैजल अली की ट्रैवल एजेंसी निभा रही है। अली भाइयों को इससे पहले हज यात्रियों की देखभाल करने का कॉन्ट्रैक्ट देवस्थान विभाग दे चुका है। गत मंगलवार को पहले दिन 30 यात्रियों का जत्था विमान से तिरुपति तीर्थ के लिए हवाई मार्ग से गया था जो गुरुवार को जयपुर पहुंचा। तीर्थ स्थानों पर ले जाने का सिलसिला 25 मार्च तक चलेगा, जिसमें कुल 26 उड़ानें होंगी। देवस्थान विभाग पहली बार दीन दयाल उपाध्याय वरिष्ठ नागरिक तीर्थ यात्रा योजना के तहत इन यात्रियों को हवाई तीर्थ करा रहा है। हालांकि विभाग को दूसरी बिड ना मिलने से द्वारिका सोमनाथ, गोवा, गया बनारस, बिहार शरीफ की हवाई यात्रा पर संशय बना हुआ है।
उड़ाने तीर्थ स्थल यात्री संख्या यात्रा अविधि
28फरवरी से 3 मार्च तिरुपति 111 3 दिन
2 से 6 मार्च रामेश्वरम् 357 3 दिन
15 मार्च सम्मेद शिखर 13 3 दिन
17 से 25 मार्च जगन्नाथपुरी 225 यात्री 2 दिन
यात्रा कराने वाली ट्रेवल एजेंसी के जहीरुद्दीन सक्का ने बताया कि एजेंसी के वोलेंटियर्स बुजुर्ग यात्रियों की देख-रेख में तैनात रहेंगे। वोलेंटियर्स एयरपोर्ट से धर्मशाला आदि जगह ठहराने ले जाएंगे। इसके बाद यात्रियों को बसों से तिरुपति तीर्थ कराएंगे।
बड़ी बात यह भी है कि विभाग को इस योजना के तहत प्रदेश के लगभग 1000 वरिष्ठ नागरिकों को तीर्थ कराने हैं, लेकिन विभाग को कम दरों के कारण दूसरी निविदा अभी तक नहीं मिली है। ऐसे में बिहार शरीफ, द्वारिका गोवा, सोमनाथ और गया बनारस की हवाई यात्रा पर संशय बना हुआ है।
वरिष्ठ नागरिक तीर्थयात्रा
bho_Deva awa_Deva hin_Deva awa_Deva bho_Deva mai_Deva mai_Deva bho_Deva hin_Deva hin_Deva mai_Deva